سن آف ستیہ مورتی

سن آف ستیہ مورتی (اردو:ستیہ مورتی کا بیٹا) 2015ء کی بھارتی تیلگو زبان کی ڈراما فلم ہے۔ اس فلم کے ہدایت کار اور مصنف تری وکرم سرینواس ہیں۔ یہ فلم ایس رادھا کرشنا کی طرف سے پیش کی گئی۔ اس فلم کے ستارے اللو ارجن، اوپیندرا، براہما نندم، راجیندرا پرساد، سامنتھا اکنینی، سنیہا، اداہ شرما اور نتیا مینن ہیں۔ پرکاش راج نے بطور ستیہ مورتی، فلم میں خصوصی ظہور کیا۔

فلم کی کہانی تین کرداروں کے گرد گھومتی ہے۔ ایک جو اپنے دل کی سنتا ہے، دوسرا جو دماغ کو استعمال کرتا ہے اور تیسرا جو اپنی طاقت کا استعمال کرتا ہے۔ پہلا کردار وراج انند جو ایک ارب پتی ستیہ مورتی کا بیٹا ہے اور اپنے باپ کی موت کے بعد سب قرضہ داروں کا قرضہ اتارنے کے لیے اپنی ساری جائداد دے دیتا ہے۔ ایک قرض دار پیڈا سمباسوا راؤ (دوسرا کردار) جس کو ابھی تک پیسے نہیں ملتے، اس کی بیٹی وراج سے پیار کرنے لگتی ہے۔ سمباسوا راؤ، وراج کو سمیرا سے شادی کرنے کے لیے ایک شرط دیتا ہے کہ اسے اس زمین کے کاغذات چاہیے، جو اس کے باپ نے دیوراج نائڈو (تیسرا کردار) کو بیچی تھی۔ باقی فلم وراج پر آنے والی مشکلات اور سمباسوا راؤ کی ستیہ مورتی کی طرف نظریہ میں تبدیلی پر مبنی ہے۔

فلم کی ہدایت کرنے کے علاوہ، سرینیواس نے اس کے منظر کو بھی لکھا۔ فلم کی تمل، تیلگو اور ملیالم میں کثیر زبان (Multi-language) میں شوٹنگ کے طور پر منصوبہ بندی کی گئی تھی۔ بعد میں پروڈیوسرز نے فلم کو ملیالم میں اسی عنوان کے ساتھ ڈب کیا۔ دیوی سری پرساد نے میوزک کمپوز کیا جبکہ پرساد مریلا نے فلم کی سنیما گرافی سنبھالی۔ فلم کی تیاری 10 اپریل، 2014ء کو حیدرآباد میں رمائیناڈو اسٹوڈیوز میں شروع ہوئی۔ پرنسپل فوٹو گرافی 22 ستمبر، 2014ء کو حیدرآباد میں شروع ہوئی، جو مارچ کے وسط میں ختم ہوئی۔ یورپ میں فلمائے جانے والے تین گیتوں کے علاوہ، باقی فلم حیدرآباد کے ارد گرد شوٹ کی گئی تھی۔

فلم کا تیلگو ورژن 9 اپریل، 2015ء کو 1375 اسکرینوں پر جاری کیا گیا۔ ملیالم ورژن کو 24 اپریل، 2015ء کو جاری کیا گیا۔ ₹40 کروڑ یا ₹50 کروڑ کے بجٹ پر بننے والی اس فلم نے ₹90 کروڑ سے زیادہ کی کمائی کی۔ یہ فلم عالمی باکس آفس پر ساتویں سب سے زیادہ پیسے کمانے والی تیلگو فلم ہے۔ اس فلم کے ساتھ اللو ارجن پہلے ایسے تیلگو اداکار بنے جن کی دو فلموں نے لگاتا پوری دنیا میں ₹50 کروڑ سے زیادہ کی کمائی کی۔

 حوالہ جات 

 بیرونی روابط 


زمرہ:2010ء کی دہائی کی ایکشن فلمیں
زمرہ:2010ء کی دہائی کی تیلگو  زبان کی فلمیں
زمرہ:2010ء کی دہائی کی ڈراما فلمیں
زمرہ:2015ء کی ڈراما فلمیں
زمرہ:آندھرا پردیش میں عکس بند فلمیں
زمرہ:آندھرا پردیش میں ہونے والے واقعات پر فلمیں
زمرہ:ان پٹ کی غلطیوں کے ساتھ ٹریک فہرستیں
زمرہ:برشلونہ میں عکس بند فلمیں
زمرہ:بھارتی ایکشن فلمیں
زمرہ:بھارتی ایکشن ڈراما فلمیں
زمرہ:بھارتی فلمیں
زمرہ:بھارتی ڈراما فلمیں
زمرہ:تلنگانہ میں عکس بند فلمیں
زمرہ:تمل ناڈو میں ہونے والے واقعات پر فلمیں
زمرہ:تیلگو زبان کی فلمیں
زمرہ:ہسپانیہ میں عکس بند فلمیں
زمرہ:ہندی میں ڈب شدہ تیلگو زبان کی فلمیں
زمرہ:ویکی ڈیٹا سے مختلف مختصر وضاحت
زمرہ:دیوی سری پرساد کی مرتب کردہ موسیقی پر مشتمل فلمیں
زمرہ:بھارتی شادیوں کے بارے میں فلمیں